Title: Perlemønster: Individuelt arbeid
Course: DVM-Pluss

I de neste 4 - 5 ukene skal vi se hva som skjer når et heksagon vokser og minker i størrelse. Vi skal se etter mønster og beskrive disse, og bruke tabeller for å systematisere resultatene våre.

Oppgave 1

Bruk hjelpemodellen og lag en oversikt over de 5 første heksagonene.  Vis sammenhenger og mønstre du oppdager.

Oppgave 2

Beskriv hvordan du mener antall perler øker når figuren blir ett nummer større enn den forrige. Forsøk å beskriv økningen generelt. Det vil si at den økningen du beskriver ikke er spesiell i kun én situasjon, men gjelder for alle figurene. Det er viktig at du forklarer grundig slik at den som leser forklaringen din forstår hva du mener. Bruk gjerne tabellen eller et bilde av perlebrettet i forklaringen din.

Oppgave 3

Prøv om du kan finne en sammenheng mellom størrelsen på perlebrettet og det antallet perler som du trenger for å lage det. Denne sammenhengen gjør at vi kan finne ut hvor mange perler det er i en figur samme hvilket nummer det er i rekka. Om vi for eksempel ønsker å finne ut hvor mange perler det er i figur nummer 698, vil en slik regel mellom antall perler og størrelsen perlebrettet hjelpe oss. Beskriv regelen enten ved ord eller algebraisk.