Title: Hva er DVM-Pluss?
Course: DVM-Pluss

DVM-Pluss har vært et nettbasert tilbud til elever på  8. og 9. trinn på ungdomsskolen med høy måloppnåelse som har hatt et ønske om større utfordring i matematikkfaget, og som har ønsket å følge et ordinært skoleløp. Undervisningsaktivitetene har foregått i DVM sin læringsplattform og i virtuelle klasserom.

I DVM-Pluss har en fokusert på matematiske problemløsningsoppgaver. I tradisjonell undervisning presenterer læreren ofte et nytt emne etterfulgt av individuelle øvingsoppgaver. For mange elever oppleves dette som lite utfordrende.  I DVM-Pluss har elevene blitt tilbydt en utforskende undervisnings med oppgaver som har utfordret elevene til å:

- resonnere

- kommunisere med andre elever både skriftlig og muntlig

- bruke ulike representasjoner og matematisk notasjon

- se mønstre og generalisere

Elevene har gjennom sin deltakelse delt og uttrykt matematiske ideer samt kommunisert matematematikk med andre elever, både skriftlig og muntlig.