Title: Hvordan foregår gjennomføringen i et hovedopplegg?
Course: DVM-Pluss

Innholdet i DVM-Pluss består i hovedsak av fire hovedopplegg. Hvert hovedopplegg fungerer slik:

1) Elevene ser en introduksjonsfilm og svarer på noen refleksjonsspørsmål underveis. I introduksjonsfilmen blir det presentert matematiske begreper, verktøy og løsningsmetoder som elevene kan få bruk for når de skal arbeide med hovedopplegget. Elevene må gjennomføre denne delen før de kan gå i gang med hovedopplegget.

Hovedopplegget er delt inn i tre deler. En individuell del og to gruppedeler med avslutning i plenum.

2) Når elevene har gjennomført introduksjonsdelen og svart på tilhørende spørsmål, får de presentert de individuelle oppgavene. Det er viktig å presisere at gjennomføringen av introduksjonsvideoen med tilhørende oppgaver ikke er det samme som å gjennomføre den individuelle delen. Den individuelle delen gjennomføres og leveres etter at introduksjonsvideoen er ferdig. Elevene må levere en egen besvarelse separat. Elvene velger selv hvilket verktøy de bruker (word, excell, geogebra, skriver på papir og tar et bilde, filmer eget arbeid) og sender inn sine besvarelser. Besvarelsene skal godkjennes av nettlærerne. Deretter vil elevene få individuell tilbakemelding med forslag til forbedringer hvis besvarelsen ikke er bra nok. På den måten får elevene mulighet til å levere arbeidet sitt inn på nytt. Hvis det er spørsmål som elevene ikke forstår eller ikke vet hvordan de skal løse kan de spørre nettlærerne. Det er heller ingen ting i veien for at du som faglærere støtter elevene under arbeidet.

3) Når det individuelle arbeidet er godkjent av nettlærerne får elevene mulighet til å melde seg på gruppearbeidet. Under gruppearbeidet møtes elevene i grupper i sanntid der de skal fortelle hvordan de løste det individuelle arbeidet for hverandre, og sammen løse nye utfordringer. Det vil være flere tidspunkt å velge i, men det er ikke plass til alle. Erfaringer fra fjorårets gjennomføring viser at ikke alle elevene har anledning til å være med hver gang av ulike årsaker. Derfor har vi valgt å ta inn "for mange" elever denne gangen og gjort det slik at førstemann til mølla får plass. Derfor er det viktig at eleven, sammen med faglæreren, vurderer nøye om han/hun har anledning til å bli med.

4) Har eleven fått plass på første gruppedel har han/hun også automatisk plass på andre og siste gruppedel. Den andre gruppedelen vil være en videreføring av den første gruppedelen, der elevene arbeider videre med nye problemstillinger.